AQSh Eronni ballistik raketalarni sinovdan o‘tkazish taqiqini buzishda aybladi

AQShning BMTdagi vakili Samanta Pauer Eronning ballistik raketani sinovdan o‘tkazganligi Tehronga bu kabi sinovlar o‘tkazishni taqiqlovchi BMT Xavfsizlik kengashi rezolyutsiyasini buzish ekanligini ma’lum qildi. Bu haqda “RBK” xabar beradi.

“Mavjud ma’lumotni tahlil qilib chiqib, AQSh 10-oktabrda Eronning yadro qurolini tashishga qodir ballistik raketani sinovdan o‘tkazganligini tasdiqlashi mumkin”, — deydi Pauer.
Uning so‘zlariga qaraganda, AQSh BMT Xavfsizlik kengashidan Eron o‘zining xalqaro majburiyatlariga nisbatan hurmatsizlik ko‘rsatganligi uchun tegishli javob bildirilishiga erishish uchun harakat qiladi.
Eslatib o‘tamiz, Eron mudofaa vaziri, general Husayn Degxan uzoq masofaga mo‘ljallangan yangi raketa sinovdan muvaffaqiyatli o‘tganini ma’lum qilgan edi.